Rugby | HTS John Vorster
012 322 1760/1/2 & 332 3701/2
HTS John Vorster het al die jare in die boonste Noord-Transvaalse rugby-skoleliga deel geneem. Dit was die jare waar liga-uitdunne in Pretoria volgens sterkte gegroepeer was. In daardie tydperk was JVs, soos vandag nog, deel van die boonste groepering wat bekend was as die A-bond skole. In die tyd van die bondeliga het skole van bond verskuif na gelang die prestasie op jaarlikse basis. Vandag neem JVs steeds deel aan die A-Bond, maar dit staan bekend as die Makro-skoleliga, wat bestaan uit net die sterkste, uitgesoekte skole in Pretoria.
Die skool beskik oor vier rugbyvelde, waarvan die A- en B-velde oor uitstekende spreiligte beskik. Langs die A-veld is daar 'n groot staalpaviljoen met kleedkamers en 'n volledige snoepie. Verder beskik die rugby oor al die nodige oefenapparaat wat ten volle benut word. Daar is ook 'n volledige gymnasium op die terrein, en 'n biokinetikus.
In 1974 wen JVs se eertespan die destydse Administrateursbeker wat later in die 90's, die naam Direkteurstrofee , later was dit die Beeldtrofee en dit staan vandag bekend as die Virseker Beker. In die jaar 2000 speel JVs se eerstespan vir 'n tweede keer in die eindstryd maar die keer om die huidige Beeldtrofee. Met 'n naelskraapse telling wen JVs die silwer medalje op ons tuisveld teen Hoërskool Ermelo. Springbok Jacques Cronjé, was in die wedstryd die JV-kaptein en ook die enigste speler uit al Pretoria se bekendste rugbyskole, wat vir die SA-skolespan in 2000 gekies word.
Vele Noord-Transvaal/Bloubul/Cravenweek-spelers EN Curriebeker-spelers word deur die jare deur HTS John Vorster opgelewer naamlik:
Die Williamson-Broers (Andrew En Raymond)
Angelo Van Rensburg
Die Cronje-Broers (Jacques En Geo)
………om net 'n paar te noem.
In die 1996 Cravenweek finaal druk Angelo van Rensburg en Hennie Harding saam die wen drie vir die Blou Bulle in die finaal teen die Westelike Provinsie.
JVs lewer ook die volgende Springbokke op:
Gys Pitzer Springbokhaker in die 70s
Jacques En Geo Cronjé 2005 -2010
Tian Schoeman speel huidiglik vir die Bulls superrugby en was ook opgeneem in die "Einde van die jaar Europese Springboktoerspan in 2016". Hy is ook onlangs vereer as die beste losskakel uit die Moot, sedert die legendariese Noord-Transvaal en Springbokkaptein/losskakel Naas Botha.
Die skool maak gebruik van kundige buite-afrigters om die skool se eie onderwysers tot hulp te wees.